|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 10. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Svaki kraj ima običaj | | | |
| NASTAVNI SADRŽAJ: | PJEVANJE I POKRET: *Cin, can cvrgudan,* tradicijska iz Hrvatske  SLUŠANJE: *Rašpa,* tradicijska iz Hrvatske | | | |
| ISHODI: | **OŠ GK A. 3. 1. Učenik poznaje određeni broj skladbi**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj govori učenicima: Donesite u školu tradicijske predmete svojega (našega) kraja koje imate kod kuće, organizirat ćemo u razredu malu izložbu. Za sve predmete koje donesu u školu, učenici trebaju ukućane pitati kako se koriste. Ovisno o kraju iz kojeg učenici dolaze, potrebno je u nastavu što više implementirati kulturnu baštinu kako bi učenici od malih nogu znali po čemu je njihov zavičaj značajan. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje / samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** - C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OR** – A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **2. Pjevanje i sviranje pjesme**  Učiteljica/učitelj pitanjima usmjerava razmišljanje učenika: Što su to tradicijski napjevi? Kako su te pjesme opstale u narodu? Što znači prenošenje usmenim putem s generacije na generaciju? Poznajete li koju tradicijsku pjesmu svojega kraja?  Obradite pjesmu *Cin, can cvrgudan* metodom obrade pjesme po sluhu pri čemu ćete je podijeliti na kraće fraze. Prije same obrade pjesme učenicima objasnite nepoznate riječi.  maček - mačak  kovačnica - prostor u kojoj kovač kuje i oblikuje željezo  kaj bu – što će biti  iglice bu delal – iglice će raditi  pobirati – sakupljati  pajcek – prasac, svinja  Faze učenja pjesme:  - upoznavanje pjesme  - obrada teksta i učenje pjesme  - analiza pjesme  - glazbena interpretacija.  Dok učite pjesmu, pazite da je učenici dobro ritmički uvježbaju. Zajednički izgovor je važan za kasnije zajedničko lijepo pjevanje. Kada su učenici sigurni u tekst pjesme, neka pjevaju uz matricu. Kod višestrukog ponavljanja, pjevanje mogu pratiti sviranjem tjeloglazbe ili glazbalima. | |
| **3. Slušanje**  Tradicijska glazba, u koju ulaze i tradicijski plesovi, sastavni su dio tradicijskih običaja. Povezani su uz aktivnosti koje prate svakodnevni život ljudi. Tradicijski ili narodni plesovi umjetničko su djelo naroda.  *Rašpa* je ples koji se pleše u paru u sjevernim dijelovima Hrvatske. Ples je vjerojatno dobio ime po načinu na koji noge stružu o podlogu.  <https://www.youtube.com/watch?v=owsZknf9A14&t=63s>  Prepoznajete li glazbalo koje izvodi ovaj tradicijski ples?  Kada zaključite da se radi o harmonici, pogledajte u udžbeniku fotografije klavirske i harmonike s gumbićima.  Neka učenici opišu harmoniku.  Glazbenik harmonikaš svira harmoniku s klavijaturom ili gumbićima.Ton na harmonici dobiva se tako da glazbenik, dok svira po klavijaturi ili gumbićima, rukama širi i skuplja mijeh čija zračna struja prolazi kroz ventile. Osim u tradicijskoj glazbi, harmonika je prisutna u zabavnoj i klasičnoj glazbi. Veličina i boja zvuka harmonike ovisi o broju tipki na [klavijaturi](https://bs.wikipedia.org/w/index.php?title=Klavijatura&action=edit&redlink=1), broju registara, broju [basova](https://bs.wikipedia.org/wiki/Bas) i sl. | |