|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 15. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE I POKRET: *O pastiri čudo novo,* hrvatska tradicijska  SLUŠANJE: Mykola Leontovych: *Pjesma zvona* | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj s učenicima razgovara o božićnim običajima njihova kraja: Koji se blagdani slave u tvojoj obitelji? Kako ih obilježavate? Znate li kako su ljudi vašega kraja u prošlosti slavili, a kako danas slave Božić? Razlikuju li se običaji nekada od onih današnjih? Učiteljica/učitelj ističe kako božićno darivanje nije samo materijalno već je znak ljubavi i poštovanja. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **2. Pjevanje pjesme**  Učiteljica/učitelj s učenicima ponavlja hrvatske tradicijske božićne pjesme koje učenici znaju i žele pjevati. Nakon što ste ponovili neku od pjesama, obradite pjesmu *O pastiri čudo novo* tako što ćete prvo pročitati tekst i objasniti nepoznate riječi. Ova hrvatska tradicijska pjesma nekolicini je učenika sigurno već poznata. Jednostavne je ritamske strukture, pjevne melodije i skladana u 2/4 mjeri. Potaknite učenike da pjesmu pjevaju u manjim skupinama ili samostalno prema osobnim željama. Kako bi učenje bilo zanimljivije, prvi dio pjesme neka pjeva prva skupina, a drugi druga skupina djece. Nešto kao glazbeni odnos solo - tutti. | |
| **3. Slušanje**  Mykola Leontovych: *Pjesma zvona*  <https://www.youtube.com/watch?v=YVGKfDoANRA>  Komunikacijska situacija nakon slušanja skladbe: Tko je izveo pjesmu? O čemu pjesma pjeva? Kakvog je ugođaja? Koji je tempo pjesme? Kakva je dinamika?  Nakon prvoga slušanja pjesme odredite izvođački sastav (radi se o dječačkom zboru).  Znate li koje još vrste zborova postoje (muški, ženski, mješoviti)? Pjevate li možda u nekom od zborova?  Pri ponovljenom slušanju učenike potaknite na dirigiranje uz slušanje skladbe. Na kojem jeziku pjeva zbor? Radi se većinom o engleskom jeziku, ali neki su dijelovi i na latinskome.  **4. Dodatne aktivnosti**  Od kolaž-papira izradite veliku razrednu jelku. Na jelku zalijepite kuglice toplih i hladnih boja.  Izradite raznobojne čestitke od papira različitih debljina i boja.  Vrpcama od papira, izrezanim borovima, kuglicama, zvjezdicama, likovima iz Biblije i sl. ukrasite učionicu.  Učenici, koji žele istraživati, neka do idućeg sata razgovaraju s bakama i djedovima (ili starijim osobama u susjedstvu) o tradicijskim božićnim običajima i pjesmama. Neka razgovaraju o promjenama koje su se dogodile kroz generacije. Na idućem će satu razredu prezentirati rezultate svojeg istraživanja. | |