|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 16. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE I SVIRANJE: Arsen Dedić: *Sretna Nova godina*  SLUŠANJE: Johann Strauss: *Radetsky marš* | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja, razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Ovaj nastavni sat tematski nadovežite na dva prethodna, tj. na razgovor o blagdanima koje slavimo u mjesecu prosincu.  Što vam se lijepo dogodilo u godini na izmaku? Što biste u sljedećoj godini željeli ostvariti i promijeniti?  Nova je godina prvi dan u kalendaru i prvi dan u godini. Zadnjih se deset sekundi odbrojava do ponoći, a tada se ispaljuju rakete i svi si međusobno čestitaju.  Učiteljica/učitelj pita: Kako izgleda proslava Nove godine u tvojem mjestu? Kada biste mogli organizirati doček Nove godine, kako bi to izgledalo? Koga biste sve pozvali? Kakvu biste glazbu slušali?  **2. Kreativnost**  Učiteljica/učitelj učenike dijeli u nekoliko skupina. Svaka skupina treba napisati popis skladbi za slušanje za doček savršene Nove godine.Važno je da učenici unutar skupina usuglase stavove, [sustav vrijednosti](https://hr.wikipedia.org/wiki/Sustav_vrijednosti) ili društvene norme. Učiteljica/učitelj pita je li bilo lako usuglasiti stavove i jesu li se lako dogovorili oko izbora pjesama. | | **OŠ HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje / samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR -** C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **3. Pjevanje pjesme**  Pjesma *Sretna Nova godina* Arsena Dedića vrlo je pjevna, stoga će ju učenici s lakoćom usvojiti.  Pročitajte tekst pjesme i razgovarajte o njemu. Posebno o rečenici: *Jer u srcu ima mjesta za još mnogo takvih cesta.*  S čime pjesnik uspoređuje godinu?  Obradite s učenicima pjesmu metodom obrade po sluhu pri čemu ćete je podijeliti na kraće fraze. Upozorite učenike da jasno izgovaraju riječi, osobito one koje završavaju suglasnikom (npr. bezbroj, kad, natpis).  Pjesmu pjevajte uz glazbenu podlogu u dvije skupine. Prva skupina neka pjeva prvu i četvrtu kiticu, a druga drugu i petu. Pripjev pjesme pjevaju obje skupine zajedno. Zamijenite uloge skupinama kako bi svi naučili cijeli tekst. | |
| **3. Dodatna aktivnost**  Johann Strauss: *Radetsky marš*  <https://www.youtube.com/watch?v=pYYTdtRrg8M>  Kod prvog slušanja neka učenici kažu kakav glazbeni sastav izvodi djelo. Kada zaključite kako se radi o orkestru, kod ponovljenog slušanja učenike podijelite u dvije skupine. Prateći mimiku dirigenta, neka učenici plješću uz skladbu. Budući da je dirigent jasno naznačio dinamiku mimikom lica i tijela, treba pratiti njegove oznake za tiše i zatim za glasnije dijelove skladbe.  Prvi skupina svira frazu od 0:20 do 0:40.  Druga skupina svira frazu od 1:00 do 1:19  Prvi skupina svira frazu od 2:22 do 2:40.  Druga skupina svira frazu 2:58 do 3:20  **4. Dodatna aktivnost**  Na izrezane kuglice od papira neka svaki učenik napiše novogodišnju želju i pokloni je svojem prijatelju iz razreda.  Najveće se slavlje u Hrvatskoj odvija na trgovima velikih gradova gdje se okupe ljudi iz svih dijelova grada i okolice te uz veliku pozornicu i mnogo glazbe isprate staru i dočekaju Novu godinu. | |