|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 25. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE I SVIRANJE: O*de zima*, švicarska tradicijska  SLUŠANJE: Wolfgang Amadeus Mozart: *Čežnja za proljećem* | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj pitanjima potiče komunikacijsku situaciju: Koje sve proljetne običaje poznajete? Proljeće je vrijeme povratka u prirodu. Kako uživaš u prvim proljetnim danima?  Najavite učenicima pjesmu o odlasku zime i dolasku proljeća.  **2. Igra jeke - melodijskih skokova**  Zapjevajte i zaigrajte igru jeke u susret proljeću.  Učiteljica/učitelj odredi jednu melodijsku kretnju, dva tona (na primjer ku-ku) koji se pojavljuju u švicarskoj tradicijskoj pjesmi, kako bi je učenici ponovili za njom/njim. Ponavljajući tako po dva tona za učiteljicom/učiteljem, pri samoj će obradi pjesme učenici lakše usvojiti melodijske skokove. Osim melodijskih skokova iz pjesme, učenici si mogu zasebno jedan po jedan međusobno zadavati melodijske skokove. Učenici stanu u krug jedan pored drugoga. Učenik pjeva jedan melodijski skok, a učenik s lijeva ga ponavlja. Novi melodijski skok zadaje učeniku sa svoje lijeve strane. Radnja se ponavlja dok svi učenici ne dođu na red. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje / samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje te kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **OR** – A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **3. Pjevanje pjesme**  Prvi prijedlog  Pjesmu *Ode stara zima* obradite metodom učenja po sluhu. Za vrijeme učenja pjesme neka nakon svakog izgovaranja riječi ku-ku učenici zapucketaju prstima (lijeva pa desna ruka). Takva sugestivna zvukovna cjelina dat će pjesmi razigrani karakter i napetost izvedbe. Na taj ćete način zadržati koncentraciju učenika i zvučno obogatiti doživljaj pjesme.  Drugi prijedlog  Kada su učenici usvojili pjesmu, neka sjednu u krug. Podijelite im glazbala školskog instrumentarija tako da najmanje tri učenika u nizu imaju različita glazbala (primjerice: štapići, zvečka, trokutić, bubanj). Pri dijeljenju glazbala obratite pozornost da učenici koji sjede jedni pored drugih nemaju ista glazbala. Kada dobiju glazbalo od učenika zdesna, ono treba biti drugačije od onoga koje su dotada imali. Tako će, mijenjajući glazbala, imati iskustvo novoga zvuka, tj. moći će svirati nekoliko glazbala na istome satu. U podjeli glazbala najbolje je da ponavljate uvijek istu shemu iz prvoga kruga i isti omjer kretanja.  Sviranjem teških doba učenici prate pjevanje. Na kraju kitice, s njenim prelaskom na novu, neka proslijede glazbalo prijatelju s desne strane koji će novu kiticu početi svirati novim glazbalom. | |
| **4. Slušanje**  Učenici slušaju skladbu Wolfganga Amadeusa Mozarta *Čežnja za proljećem.*  <https://www.youtube.com/watch?v=spl31pu3DRA>  Učiteljica/učitelj daje zadatak za slušanje: Koje glazbalo prati pjevanje zbora? Kreće li se melodija pjesme prvo uzlazno, pa onda silazno ili obrnuto?  Kretanje melodije učenici mogu pratiti pokretom ruke kako bi lakše odgovorili na pitanje o njenom kretanju. | |