|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 28. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE, SLUŠANJE I POKRET: *Kokotiček*  SLUŠANJE:Camille Saint Saëns: *Pijetlovi i kokoši* | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Učiteljica/učitelj razgovara s učenicima o blagdanu Uskrsa: Što se slavi toga dana? Zašto je to kršćanima najvažniji blagdan? Kako se slavi Uskrs u vašoj obitelji? Znate li za neke uskrsne običaje? | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** – A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima. | | |
| **2. Pjevanje pjesme**  Učiteljica/učitelj pita: Što je kanon? Koje smo sve pjesme do sada pjevali u kanonu?  Učiteljica/učitelj govori tekst pjesme *Kokotiček*. Tumači nepoznate riječi, eventualno objašnjava riječ *poje* koja znači pjevati.  Učiteljica/učitelj dijeli učenike u tri jednako brojne skupine. Za početak učenja učenici izgovaraju tekst tapšajući koljena, plješćući rukama ili pucketajući prstima. Obratite pozornost na jasno održavan metar pri govoru. Kada su učenici usvojili tekst pjesme, počnite pjevati. Melodija pjesme vrlo je jednostavna i učenici će je lako naučiti i zapamtiti.  Sljedeća je faza rad s tekstom kao priprema za učenje pjesme u kanonu.  Prva skupina neka govori tekst uz tapšanje koljena, druga uz pucketanje prstima, a treća uz pljeskanje. Prvo izvodite tekst pjesme u kanonskom obliku, tako da prva skupina počinje govoriti tekst i tapšati koljena, druga se uključuje od početka uz pucketanje prstiju, a treća uz pljeskanje. Učiteljica/učitelj govori učenicima: Kada prva skupina izgovori prvi red (*Kokotiček lepo poje, lepo poje*), priključuje joj se druga skupina. Kada druga skupina dođe do kraja prvoga reda, pridružuje joj se treća skupina otpočetka. Izvodite pjesmu nekoliko puta uzastopno uz predloženu tjeloglazbu.  Neka učenici ponove pjesmu, ali ovaj puta neka svi zajedno pjevaju. Učiteljica/učitelj ih dijeli u tri skupine. Prva skupina počinje pjesmu pjevati sama. Druga pjeva otpočetka kada prva skupina pjeva drugi stih. Treća pjeva otpočetka kada druga skupina pjeva drugi stih. Želi li netko pjevati u paru ili pokazati vještinu izvođenja kanona u manjoj skupini do troje, motivirajte ih uz podršku učenika u razredu. | |
| **3. Slušanje**  Camille Saint Saens: *Pijetlovi i kokoši*  <https://www.youtube.com/watch?v=ArE0F5NmZgg>  Karneval životinja je skladao Camile Saint-Saens, to je instrumentalna, programna, romantična glazba, koja se sastoji od četrnaest stavaka. Svaki stavak ima naslov koji upućuje na izvanglazbeni sadržaj samoga stavka. Skladbu *Pijetlovi i kokoši* izvode dva glasovira, violina, viola, violončelo, i klarinet.  Nakon slušanja skladbe učiteljica/učitelj pita: Koja glazbala prepoznajete u skladbi? Učiteljica govori ime skladbe i kaže kako su kokoši i pijetlovi došetali i odšetali uz kokodakanje i komešanje. Što mislite o čemu su razgovarali?  Neka učenici skladbu slušaju višekratno te napišu razgovor između pijetla i kokoši (samostalno ili u paru) onako kako im ga je glazba ispričala.  **4. Glazbena kreativnost**  Uz Uskrs, koji nam predstoji, vežu se i mnoge igre. Nakon pjevanja pjesme ili slušanja skladbe, zaigrajte igru lova na pisanice. Neka dvoje ili troje učenika iz razreda u dvorištu škole sakriju pisanice koje su djeca oslikala na nastavi ili ih donijela od kuće. Učenike podijelite u nekoliko skupina. Pobijedila je skupina koja u zadanom vremenu pronašla najviše pisanica, stoga im ostali trebaju darivati svoje. Učenici, koji su skrivali pisanice, trebaju provjeriti jesu li ostali učenici pronašli sve skrivene pisanice i dati ih pobjedničkoj skupini. Pobjednička skupina neka se odluči što će činiti s njima. Može ih podijeliti svima u razredu, organizirati piknik ili darovati potrebitima. | |