|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 3. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | PONOVNO U ŠKOLI | | | |
| NASTAVNI SADRŽAJ: | PJEVANJE: Milivoj Körbler: *Kako sunce djecu budi*, sviranje i pjevanje  SLUŠANJE I UPOZNAVANJE GLAZBE: Pharrell Williams: *Sreća*  POKRET: glazbena igra | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Pjevanje pjesme**  Nakon učenja pjesme po sluhu, učiteljica/učitelj dijeli učenike u četiri jednako brojne skupine. Svaka skupina treba osmisliti svoj nastup uz pjesmu *Kako sunce djecu budi.* Prije pjevanja učenici se u skupinama trebaju dogovoriti kako će izgledati njihov nastup. Glazbena pratnja pjesmi može biti ritamska - tjeloglazbom ili glazbalima školskog instrumentarija kao i zvukovni efekti (sporadični šum vjetra, pjev ptica i sl.). Neka učenici unutar skupine sami odaberu žele li pjesmu pjevati ili biti pratnja pjesmi glazbalima ili zvukovnim efektima. Pri sviranju neka posebno obrate pozornost na odnos između teške i lake dobe.  Osim predloženog, glazbena matrica je uvijek dobrodošla za učenike koji se ne osjećaju sigurno u prezentaciji bez nje. Nakon prezentacije svih skupina učenici odabiru skupinu u čijoj im se izvedbi pjesma najviše svidjela. Odabir je najbolje izvršiti glasovanjem.  Predstavnik svake skupine treba čitavom razredu prezentirati razloge odabira. | | **HJ** - A. 3. 1. Učenik razgovara i govori tekstove jednostavne strukture; A.3.2. Učenik sluša tekst i prepričava sadržaj teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** -A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama; D. 2. 1. Učenik se izražava kreativno i planira svoje djelovanje jednostavnim metodama za poticanje kreativnosti u IKT okružju; D. 2. 2. Učenik rješava jednostavne probleme s pomoću digitalne tehnologije; D. 2. 3. Učenik sam ili u suradnji s drugima preoblikuje postojeća digitalna rješenja ili stvara nove uratke i smišlja ideje. | | |
| **2. Slušanje i upoznavanje glazbe**  Pharrell Williams: *Sreća*  Učenici uz sviranje ili pokret slušaju pjesmu Pharrella Williamsa *Sreća*. Recite im neka obrate pozornost na razliku između teške i lake dobe.  Učiteljica/učitelj pita učenike: Koji događaj iz vašega života opisuje ova glazba? Kojoj vrsti glazbe pripada pjesma - popularnoj, tradicijskoj ili klasičnoj?  Kada zaključite kako pripada popularnoj glazbi neka kažu koje su osnovne značajke popularne glazbe.  Popularna ili zabavna glazba lako je prepoznatljiva po jednostavnoj i lako pamtljivoj melodiji s pjevnim pripjevom i jednostavnim tekstom. Popularna glazba je sveprisutna i tražena u različitim područjima života. Raspravite u kojima*.*  Koja vrsta glazbe ti je najdraža? Objasni.  Svi odgovori su dobrodošli i nema netočnih odgovora. | |
| **3. Glazbena igra**  Učenike podijelite u četiri skupine. Uz pjesmu *Sreća* prva će skupina plesati, druga svirati štapiće, treća šuškalice, a četvrta trokutiće.  Odaberite četvero učenika koji stoje ispred svirača i plesača. Svaki od njih drži papir različite boje. Svakoj grupi glazbala dodijelite jednu boju (papira). Učenici prema slobodnom odabiru dižu i spuštaju papir dok ostali sviraju ili plešu, ali samo oni čija je boja papira u zraku. Pazite da se učenici strogo pridržavaju pravila i reagiraju što jasnije i brže.  Učiteljica/učitelj pita: Koga biste od ukućana najlakše mogli naučiti pjevati pjesmu *Kako sunce djecu budi*? Neka za domaću zadaću nauče svoje ukućane - bake, djedove, braću ili prijatelje pjevati ovu pjesmu. Nakon poučavanja neka razmisle kako su njihovi najbliži prihvatili poučavanje i jesu li oni imali uspjeha u tome. | |