|  |  |  |  |  |
| --- | --- | --- | --- | --- |
| C | | | RAZRED: 3. | REDNI BROJ SATA: 31. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE I SVIRANJE: Jakov Gotovac: *Majka uz kolijevku* | | | |
| ISHODI: | **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Ovaj nastavni sat počnite igrom ponavljanja ritamskih cjelina. Učiteljica/učitelj bira jednog učenika koji će ostalima zadati kratku ritamsku cjelinu. On sam bira učenika koji tu frazu treba za njim ponoviti. Bez obzira je li taj učenik bio uspješan ili nije, on je sljedeći koji zadaje frazu i bira novog učenika koji igru nastavlja dalje. Važno je napomenuti da ritamska cjelina mora biti kratka. Dugačke ritamske cjeline nemojte uzeti u obzir.  Kako biste učenicima pomogli pri realizaciji zadatka, možete im sugerirati karakter ritamskih cjelina, npr. može biti: ljutita, tugaljiva, poletna, sretna, žalosna, smiješna, glasna, tiha, vesela, razigrana, prpošna, lepršava, melankolična, sjetna. Tražeći kreativna rješenja, s učenicima ćete vježbati i vokabular.  Način na koji će svoja razmišljanja uobličiti u ritam i zvuk, prepustite njihovim kreacijama.  Njihova razmišljanja uobličena u zvuk neka budu temelj ritamskoj improvizaciji uz učenje brojalice. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje / samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje te kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** - C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama; D. 2. 2. Učenik rješava jednostavne probleme s pomoću digitalne tehnologije; D. 2. 3. Učenik sam ili u suradnji s drugima preoblikuje postojeća digitalna rješenja ili stvara nove uratke i smišlja ideje. | | |
| **2. Obrada brojalice**  Pročitajte i izvedite brojalicu prema slikovnoj partituri u udžbeniku.  Brojalicu izvedite tako da jedna skupina pljeskom naglasi dobe dok druga prstima pucketa njen ritam.  Nakon što su učenici naučili tekst brojalice, odaberite jednu ritamsku cjelinu koju su predložili učenici, a za koju mislite da će je sva djeca lako ponavljati za vrijeme učenja.  Učenike podijelite u nekoliko skupina, najbolje dvije ili četiri.  Brojalicu izvedite u kanonu. Za vrijeme izvedbe u kanonu neka svaka skupina koristi drugi zvuk tjeloglazbe kako bi se nastupi razlikovali. Učenike upozorite da tjeloglazba ne smije biti jako glasna. Također ih stalno upozoravajte da se međusobno slušaju kako bi cjelokupni rezultat bio što bolji. Osim tjeloglazbom, možete svirati i glazbalima od različitih materijala: metala, drveta ili kože. | |
| **3. Pjevanje pjesme**  Sada kada su učenici u potpunosti naučili pjesmu, trebaju voditi računa o nježnom i tihom pjevanju iste.  S učenicima osmislite ritamsku pratnju pjesmi. Tjeloglazba, kao što je trljanje dlana o dlan ili trljanje natkoljenica, stvorit će zvuk kojim možete pratiti pjesmu. Naglasite svaku prvu tešku dobu samo jačim pritiskom i povlačenjem druge ruke žustro po dlanu. Učenike upozorite neka ne sviraju mlitavo, već intenzivno, ali tiho. Demonstrirajte im takav ton.  **4. Dodatne aktivnosti**  Frédéric Chopin: *Nokturno br. 2 op. 9*  Slušajući skladbu, učenici mogu svoje glazbene impresije izraziti u svim željenim likovnim i ostalim tehnikama, veličinama i materijalima. Neka sva likovna ostvarenja inspirirana Chopinovim *Nokturnom* budu neko vrijeme na razrednom panou kako bi se tijekom i drugih nastavnih sati vraćali na njih uz slušanje glazbe.  Osim predloženih likovnih impresija uz skladbu, učenici mogu naslikati i svoje snove pastelom, akvarelom ili nekom drugom tehnikom. | |