|  |  |  |  |  |
| --- | --- | --- | --- | --- |
| IME I PREZIME: | | RAZRED: 3. | | REDNI BROJ SATA: 35. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE, SLUŠANJE I POKRET: Pjesme i brojalice | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovi slušanja glazbe i aktivnog muziciranja prepoznaje različite uloge glazbe.**   * na osnovi slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | |
| Zaključite kako ste bili jako vrijedni i razvili svoje sposobnosti doživljaja i izvođenja glazbe. Neizmjerno obogaćen glazbenim iskustvom i doživljajem, oplemenjen unutarnji glazbeni svijet učenika, zauvijek će ostati zabilježen i vezati ih uz dobru i kvalitetnu glazbu. Naučili ste velik broj novih pjesama i tradicijskih napjeva te proveli nezaboravne glazbene trenutke slušajući i analizirajući raznorodna glazbena djela. Glazbeno znanje, koje su učenici stekli aktivnim muziciranjem, uz razvoj metrike, opsega glasa i intonacije, doprinijelo je razvoju njihove cjelokupne osobnosti. Igrali ste se i tako učili i stvarali, poticali i razvijali maštu, slušali, promatrali, uspoređivali, razlikovali, povezivali, spajali i razdvajali.  Učenici vole glazbu. Potaknimo ih da se i nakon što izađu iz svojih klupa i dalje aktivno njome bave. Nastava je glazbe tu da ih pripremi i osposobi da u svojem budućem životu budu kompetentni sudionici glazbenih događanja. Glazbom možemo kod učenika snažno potaknuti pozitivne emocije, osjećaj pripadnosti, zajedništva i tolerancije, dok u nastavi glazbene kulture u središte pozornosti stavljamo učenikovu glazbenu aktivnost.  Kao i dosada, program nastave Glazbene kulture u trećem se razredu temelji na glazbenim područjima *pjevanja*, *sviranja*, *slušanja glazbe* i *glazbene kreativnosti* koju i ocjenjujemo kontinuiranim vrednovanjem tijekom čitave školske godine. Ocjena iz Glazbene kulture rezultat je cjelogodišnjeg napredovanja učenika u aktivnom muziciranju, istraživanju, timskom radu i odnosu prema radu. Razvoj osobnoga stava o glazbi, pojedinačni i grupni zadatci, poboljšana komunikacija u razredu, inicijativa i integracija učenika s posebnim potrebama, sloboda mišljenja ili vođene rasprave o glazbenom životu dio su vrednovanja postignuća učenika i nikako ne možemo zaboraviti na njih. Temelj ocjene Glazbene kulture treba biti poznavanje osnovnih elemenata glazbenoga jezika, razvijanje glazbene kreativnosti te uspostavljanje i usvajanje vrijednosnih mjerila za kritičko i estetsko procjenjivanje glazbe.  U nastavnom području *pjevanje* kod učenika možemo pratiti i ocijeniti osjećaj točne intonacije i ritma, glazbeno pamćenje i samopouzdanje.  U nastavnom području *sviranje* kod učenika možemo pratiti razvoj osjećaja za ritam, metar, točnu koordinaciju i međusobnu suradnju.  U nastavnom području *slušanje glazbe* kod učenika možemo pratiti razvoj sposobnosti slušne koncentracije, specifikacije sluha - mogućnost prepoznavanja zvukova i boja različitih glasova i glazbala, analize odslušanoga djela i uspostavljanja osnovnih estetskih kriterija vrednovanja glazbe.  U nastavnom području *glazbena kreativnost* kod učenika pratimo izoštravanje pojedine glazbene sposobnosti - intonacije i ritma, razvijanje senzibiliteta za glazbu, maštovitost glazbenog izraza i samopouzdanje u iznošenju novih ideja. Ono se vrednuje samo zapažanjima - opisno. Praćenje i vrednovanje učenika u nastavnom procesu nužno je prilagoditi pojedinačnom razvoju glazbenih sposobnosti nakon što ste obratili pozornost na učenikov razvoj s početka nastavne godine prema njezinom kraju. Važno je da učenici pjevaju, slušaju vrijedna glazbena djela, igraju se ritmizirajući i oponašajući učiteljicu/učitelja, plešu, kreću se na glazbu, improviziraju i sviraju. Aktivnim su muziciranjem učenici stekli nove spoznaje, znanja i vještine u glazbi, obogatili rječnik novim pojmovima i naučili kritički slušati glazbu. Ako ste im tijekom godine pobudili interes za klasičnu glazbu na razini prepoznavanja određenoga broja glazbenih djela i njihovih osnovnih obilježja, uspjeli ste ih potaknuti na cjeloživotno učenje, što je osobito važno za dugotrajni proces učenja glazbe i vještina vezanih uz nju. Težak je zadatak oblikovanje vlastitoga glazbenog ukusa, razlikovanje glazbala ili značajki glazbenih djela, stoga su slušno imenovanje i prepoznavanje karakterističnih glazbala ili glazbenih djela, sustavno izgrađivanje sposobnosti za surađivanje, prosuđivanje i samostalno mišljenje kontinuirani proces koji se nastavlja u daljnjem školovanju. | | |  | |