|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 8. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE, SVIRANJE I POKRET: Nikola Hercigonja: *Kiša*  SLUŠANJE:Sergei Prokofiev: *Simfonija br. 1, Gavota*  Joseph Kosma*: Jesenje lišće* | | | |
| ISHODI: | **OŠ GK A. 3. 1. Učenik poznaje određeni broj skladbi.**   * poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, jazz, filmska glazba)   **OŠ GK A. 3. 2. Učenik temeljem slušanja razlikuje pojedine glazbeno-izražajne sastavnice.**   * temeljem slušanja razlikuje metar, dobe, tempo, visinu tona, dinamiku, boju, izvođače   **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 3. Učenik izvodi glazbene igre uz pjevanje, slušanje glazbe i pokret uz glazbu.**   * izvodi glazbene igre uz pjevanje, s tonovima/melodijama/ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * -svira na udaraljkama ili tjeloglazbom uz pjesme/brojalice koje pjeva/izvodi   **OŠ GK C. 3. 1. Učenik na osnovu slušanja glazbe i aktivnog muziciranja prepoznaje različite uloge glazbe.**   * na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.) | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Uvodna aktivnost**  Pronađite jesenske plodove koji mogu poslužiti za izradu šuškalica. Izradite ih.  Aktivnost izrade šuškalica od jesenskih plodova možete napraviti na ovom, ali i na svakom drugom satu, kako glazbene tako i likovne kulture. Kestenje, žirovi, orasi i različite bobice čine jesenske plodove koji su prikladni za izradu glazbala. Razni kućanski otpad, kao što su plastične ili kartonske kutije, plastični tanjuri i čepovi upotpuniti će raznolikost materijala uz jesenske plodove. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OR** – A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **2. Pjevanje pjesme**  Pjesma *Kiša* u trodobnoj je mjeri, što znači da ima jednu tešku i dvije lake dobe, kao valcer.  Pjesmu počnite učiti tako što će učenici udariti o klupu lijevom rukom jednom glasnije te desnom dva puta i tiše kako bi naglasili odnos teških i lakih doba. Recite im da njihovi udarci trebaju zvučati kao da plešu po klupi kako ne bi došlo do prejakog udaranja koje će proizvesti buku.  Komunikacijska situacija: Koliko ste koraka ili doba izbrojali u riječi jurila? Koje su vam dobe u pjesmi bile glasnije, a koje tiše? Jeste li primijetili da se u pjesmi izmjenjuju jedna teška i dvije lake dobe?  Kada su učenici usvojili tekst pjesme, krenite u pokret. Neka udare nogom i pucketaju prstima dok sviraju pratnju pjesmi. Ako želite raditi na učeničkoj koncentraciji, prijedlog je:  - ako udare desnom nogom prvo pucketaju lijevom pa desnom rukom  - ako udare lijevom nogom prvo pucketaju desnom pa tek onda lijevom rukom.  Ovakav prijedlog iziskuje dodatnu motoričku spretnost, no, ako imate motorički spretne učenike, sigurno će se uz pjevanje dobro zabaviti.  Kako biste na kraju učenja pjesme kod učenika osvijestili i formu tj. dijelove pjesme, neka u srednjem dijelu učenici plešu kako bi se naglasio oblik pjesme koji je **ABA.** | |
| **3. Slušanje**  Sergei Prokofiev: *Simfonija br. 1 Gavota*  <https://www.youtube.com/watch?v=zxaEb6Mjbfo>  Kako biste kod učenika osvijestili oblik koji bi trebali prepoznati samo intuitivno, slušajte *Gavotu*. Pitajte učenike ima li skladba isti oblik kao pjesma koju su pjevali ili smatraju da ima samo dva dijela, A i B. Naravno da se radi o **ABA** obliku, stoga neka dignu ruku kada čuju ponavljanje prvoga dijela skladbe.  U udžbeniku neka učenici pogledaju *Koji crtež prikazuje oblik skladbe koju ste slušali?*  Joseph Kosma: *Jesenje lišće*  <https://www.youtube.com/watch?v=CvExZuWbSFQ>  Predloženu skladbu možete slušati uz dva različita zadatka.  Prvi prijedlog  Učiteljica/učitelj pita: Kojoj vrsti glazbe pripada skladba?  Kada zaključite kako se radi o popularnoj glazbi (jazzu koji ima zadane i improvizirane dijelove), s učenicima obratite pozornost na trombon koji na početku skladbe izvodi temu. Potaknite ih uputom: Prisjeti se kako zvuči truba. Usporedi je sa zvukom trombona.Koja još glazbala prepoznaješ?  Kada ste uz pomoć videa i fotografije iz udžbenika prepoznali trombon, slušajte skladbu. Prvotno temu iznosi trombon, zatim saksofon s kojim se trombon tijekom cijele skladbe preklapa.  Ovisno o prethodnim znanjima i iskustvu prepoznajte bubnjeve, kontrabas, saksofon i gitaru, kako vizualno tako i zvučno.  Drugi prijedlog  Potaknuti skladbom koju ste slušali, neka učenici, uz ponovljeno slušanje, slikaju jesenska obilježja – šumu u jesen, boje jeseni, jesenske plodove, vremenske prilike i sl. Neka svoju likovnu kreativnost izraze uz slušanje predložene skladbe. U ovom slučaju likovno je ostvarenje inspirirano slušanjem glazbenog djela. Neka svoje impresije nastale slušanjem, učenici oblikuju prema vlastitim željama i mogućnostima. | |