|  |  |  |  |  |
| --- | --- | --- | --- | --- |
| IME I PREZIME: | | | RAZRED: 3. | REDNI BROJ SATA: 9. |
| PREDMETNO PODRUČJE: | GLAZBENA KULTURA | | | |
| DOMENA: | A. SLUŠANJE I UPOZNAVANJE GLAZBE  B. IZRAŽAVANJE GLAZBOM I UZ GLAZBU  C. GLAZBA U KONTEKSTU | | | |
| TEMA: | Zajedno uz glazbu u trećem razredu | | | |
| NASTAVNI SADRŽAJ: | PJEVANJE I POKRET: Giovanni Battista Pergolesi: *Gdje je onaj cvijetak žuti?*  SLUŠANJE: Johann Sebastian Bach: *Orkestralna suita br. 2*, *Badinerie*  SVIRANJE:brojalica | | | |
| ISHODI: | **OŠ GK B. 3. 1. Učenik sudjeluje u zajedničkoj izvedbi glazbe.**   * sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu   **OŠ GK B. 3. 2. Učenik pjeva/izvodi pjesme i brojalice.**   * pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika)   **OŠ GK B. 3. 4. Učenik stvara/improvizira melodijske i ritamske cjeline te svira uz pjesme/brojalice koje izvodi.**   * stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama * svira na udaraljkama ili tjeloglazbom uz pjesme/brojalice koje pjeva/izvodi | | | |
| NASTAVNE SITUACIJE | | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA | | |
| **1. Pjevanje i pokret**  Kao i dosada, pjesmu *Gdje je onaj cvijetak žuti* Giovannija Battista Pergolesija s učenicima obradite metodom ponavljanja i oponašanja tako što će oni za vama ponavljati kraće fraze.  Kada su učenici naučili pjesmu, neka se uhvate za ruke i oblikuju kolo. U slučaju da imate veći broj učenika, možete ih podijeliti i u dva kola.  Učenici pjevaju:  *Gdje je onaj cvijetak žuti, što ga cijela šuma zna? Gdje se skriva, zašto šuti, zar ga što uvrijedih ja?*  Učenici koračaju u smjeru kazaljke na satu.  Učenici pjevaju:  *Nek' me vodi labud bijeli, kojeg pozna šumski svijet. Il' nek' hladni vjetar veli, gdje je taj moj mali cvijet.*  Učenici se i dalje drže za ruke. S visoko podignutim rukama kreću se u kolu prema sredini kruga i vraćaju na početnu poziciju.  Učenici pjevaju:  *Vjetar šušti grane dira, pita cvijet gdje sniva sad? Još mi srce nema mira, dođi, cvijete, smiri jad.*  Učenici koračaju u smjeru kazaljke na satu jednako kao u prvom dijelu.  Učenici pjevaju:  *U njem' boje Sunca ima, što nam divni dade maj. Stiže jesen, ide zima, vene cvijet, svoj nađe kraj.* Učenici se i dalje drže za ruke. S visoko podignutim rukama kreću se u kolu prema sredini kruga i vraćaju na početnu poziciju.  Ovakvom obradom pjesme uz pokret na jednostavan ćete način prikazati formu uz čije će prisjećanje učenici lako odgovoriti na pitanje: Koji crtež prikazuje oblik pjesme koju ste pjevali?  Osim korakom, vokalnu izvedbu pjesme možete upotpuniti i sviranjem tjeloglazbom ili glazbalima školskog instrumentarija. Za vrijeme sviranja jedna skupina može naglašavati samo teške dobe, a druga svirati sve tri dobe, kako bi se dobila zvučna razigranost. Glazbala kojima označujete prvu tešku dobu neka budu dužega zvuka, kao što su trokutići i činele, a glazbala koja sviraju sve tri dobe, mogu biti kraćega zvuka, kao što su štapići ili tjeloglazba.  Dok pjevaju pjesmu, neka učenici obrate pozornost gdje je u pjesmi melodija najviša.  Kada ste zaključili da je pjesma najviša u drugom dijelu (*Nek' me vodi labud bijeli)*, a najviši je ton na slogu -*la* kod riječi *labud,* razgovarajte o ugođaju pjesme. Kakav je ugođaj pjesme? Žuti cvijet kao simbol ljepote, Sunca i proljeća pomalo je tužan jer će njegov lijepi cvijet uskoro prekriti snijeg i on će uvenuti. | | **HJ** - A. 3. 1. Učenik razgovara i govori tekstove jednostavne strukture; A. 3. 2. Učenik sluša tekst i prepričava sadržaj poslušanoga teksta; A. 3. 3. Učenik čita tekst i pronalazi važne podatke u tekstu.  **PID** - A. B. C. D. 3. 1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija.  **UKU** - A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** -C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini.  **GOO** - A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OR** – A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **IKT** – A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima; C. 2. 1. Učenik uz povremenu učiteljevu pomoć ili samostalno provodi jednostavno istraživanje radi rješenja problema u digitalnome okružju; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima; C. 2. 4. Učenik uz učiteljevu pomoć odgovorno upravlja prikupljenim informacijama. | | |
| **2. Igra zamišljanja**  Igru zamišljanja možete igrati na ovom ili nekom drugom satu. Neka učenici među sobom odaberu jednog učenika. Odabrani učenik neka zamisli glazbalo, njegov naziv napiše na komadić papira i preda učiteljici/učitelju. Ostali učenici prema dogovorenom redoslijedu postavljaju pitanja kako bi što prije odgonetnuli o kojem se glazbalu radi. Odabrani učenik smije na pitanja odgovarati samo s da ili ne, a nastavnik, budući da zna o kojem se glazbalu radi, treba voditi igru tj. ispravljati postavljena pitanja ili odgovore. | |
| **3. Dodatna aktivnost**  Za zadaću ili kao slobodan rad neka učenici naslikaju cvijet iz pjesme. | |